Sino si Apo Whang-Od?
Si Whang-od Oggay o Apo Whang-Od ay itinuturing na "huling" at pinakamatandang mambabatok sa Pilipinas. Ang pagbabatok ay isang tradisyunal na paraan ng pagmamarka sa balat. Noon, nilalagyan ng batok ang katawan ng mga mandirigma sa mga tribo ng Kalinga bilang simbolo ng kagitingan pagkatapos nilang protektahan ang kanilang mga tribo o pagkatapos nilang pumatay ng mga kalaban. Nilalagyan din ng batok ang mga kababaihan bilang simbolo ng kagandahan. Ibinigay ng National Commission for Culture and the Arts ang Dangal ng Haraya Award kay Whang-od dahil sa kanyang dedikasyon sa namamatay na sining ng pagbabatok.